ΔΕΚΑΤΡΕΙΣ ΖΩΕΣ
ΒΑΣΙΣΜΕΝΗ ΣΕ ΠΡΑΓΜΑΤΙΚΑ ΓΕΓΟΝΟΤΑ
ΜΕΡΑ 1η
ΣΑΒΒΑΤΟ 23 ΙΟΥΝΙΟΥ 2018
Πάρ' του την μπάλα,Τσάι.
Μπορείς να τον μαρκάρεις.
Έλα,Τσάι. Πάμε να τσιμπήσουμε κάτι.
ΜΠΑΝ ΤΣΟΝΓΚ, ΤΑΪΛΑΝΔΗ ΕΠΑΡΧΙΑ ΤΣΙΑΝΓΚ ΡΑΪ
Τα 'μαθες, Πρεμ;
Η μαμά σου παρήγγειλε τούρτα Μπομπ Σφουγγαράκη για τα γενέθλιά σου.
Με τον Μπομπ Σφουγγαράκη, όπως κάνουν στα παιδάκια.
Κόφ' το δούλεμα, ρε.
Μπορείτε να φανταστείτε πού θα πάμε;
Βόλτα στη σπηλιά πριν το πάρτι σου.
Για χάρη του εορτάζοντα!
Σε πάω κόντρα μέχρι το πάρκο.
Θα 'ρθω κι εγώ μαζί σας.
Αλλά πάμε γρήγορα, πριν σουρουπώσει.
Κόουτς, ο μπαμπάς μου ανέλαβε το κέτερινγκ στο πάρτι.
Υποσχέθηκα να βοηθήσω.
Είσαι φιλότιμο παιδί. Θα τα πούμε στο πάρτι.
Εντάξει, αντίο. Τα λέμε στις 7:00 μ.μ.
ΣΠΗΛΑΙΟ ΤΑΜ ΛΟΥΑΝΓΚ ΔΑΣΙΚΟ ΠΑΡΚΟ ΚΟΥΝ ΝΑΜ ΝΑΝΓΚ ΝΟΝ
Άντε, ανεβείτε!
Στάσου, Αρμ.
Πάμε!
3:07 Μ.Μ.
ΘΑΛΑΜΟΣ 3 800 ΜΕΤΡΑ ΑΠΟ ΤΗΝ ΕΙΣΟΔΟ
Προχωρήστε αργά.
Αυτό το σημείο είναι το καλύτερο.
Συνεχίστε!
7:32 Μ.Μ.
Είπα στον Πρεμ να γυρίσει στο σπίτι αμέσως μετά την προπόνηση.
Αν περάσουν από κει,πείτε ότι τους περιμένουμε για ν' αρχίσει το πάρτι.
Συγγνώμη που άργησα.
Είχε πολύ κόσμο στο μαγαζί.
Είσαι η μαμά του Τσάι, έτσι;
Σωστά.
Θέλω να βλέπω τους αγώνες τους, αλλά δουλεύω συνέχεια.
Αντίο.
Φαίνεται πως πήγαν στη σπηλιά.
-Όλοι μαζί; -Ναι.
Μ' αυτήν τη βροχή;
Δεν έβρεχε νωρίτερα.
Με συγχωρείτε,
δεν θα 'πρεπε να πάμε στη σπηλιά να τους πάρουμε;
Θα γίνουν μούσκεμα μέχρι να έρθουν.
Πώς τους ήρθε να κατεβούν τέτοια ώρα στη σπηλιά;
Έντονες βροχοπτώσεις προβλέπονται στη Βόρεια Ταϊλάνδη,
καθώς η περίοδος των μουσώνων ξεκίνησε νωρίς.
Μουσώνες;
Συνήθως ξεκινούν τον Ιούλιο.
Δεν μπορεί να 'ναι μουσώνας.
Το σπήλαιο πλημμυρίζει κάθε χρόνο.
Το ποδήλατο του Τσάι!
Είμαστε οι γονείς που τηλεφωνήσαμε πριν.
-Είδατε πουθενά τα αγόρια; -Ψάξαμε, μα δεν μπορούμε να πάμε παρακάτω.
Το σπήλαιο γέμισε νερό.
Καλέσαμε τις αρχές.
Αν γέμισε νερό, πώς θα βγουν τα παιδιά έξω;
Ζήτησα ήδη βοήθεια. Παρακαλώ, περιμένετε.
Πάμε μέσα να τα βγάλουμε.
Ηρεμήστε και περιμένετε βοήθεια.
Τσάι!
Τσάι, μ' ακούς;
Τσάι!
Μ' έκοψες στο φαγητό.
Συγγνώμη, κυβερνήτη.
Οι βατραχάνθρωποι ειδοποιήθηκαν;
Μόλις έφτασαν στο σημείο.
12:47 Π.Μ.
-Αυτοί εκεί είναι; -Ναι.
-Γεια σας. -Γεια.
Από δω ο Βερν Άνσγουορθ.
Είμαι ο κυβερνήτης της επαρχίας. Εσείς ποιος είστε;
Λοχαγός Αρνόντ Σουριγόνγκ.
Σώμα βατραχανθρώπων,κύριε.
Βάλτε τα όλα στο αντίσκηνο.
Περιμένω να με ενημερώσετε.
Οι άντρες μου θα μπουν με μπουκάλες.
Από δω, παρακαλώ.
Αυτός ο κύριος μένει κοντά. Γνωρίζει καλά το σπήλαιο.
-Γεια σας. -Γεια.
Το έχω χαρτογραφήσει. Ολόκληρο.
Δεν έχω μπει στο σπήλαιο όταν έχει νερό.
Είναι τελείως άλλη φάση, σκέτη τρέλα.
Δείτε τι εννοώ. Εδώ έχει κάτι δύσκολες γωνίες.
Είναι πολύ στριμωχτά. Αλλά υπάρχουν και μεγάλοι θάλαμοι.
-Δείξτε τον χάρτη στους άντρες μου. -Πάμε.
Να σας φέρω κάτι να φάτε;
Καλοσύνη σου.
Προβλέπεται μακρά βραδιά.
Δέστε εδώ την άκρη από το καρούλι.
ΘΑΛΑΜΟΣ 3 800 ΜΕΤΡΑ ΑΠΟ ΤΗΝ ΕΙΣΟΔΟ
Το σπήλαιο είναι βαθύ. Εκτείνεται πολλά χιλιόμετρα.
Έχει στενά περάσματα.
Αν τα παιδιά προχώρησαν βαθιά, θα χρειαστούμε πολλές ώρες.
Αλλά εμπιστεύομαι απόλυτα τους βατραχανθρώπους.
5:06 Π.Μ.
-Γεια σου, κυβερνήτη. -Γεια.
Έρχονται οι βατραχάνθρωποι.
Δεν βρήκαμε τα παιδιά.
Πέσαμε σε ξαφνική πλημμύρα.
Δεν υπάρχει ορατότητα, ούτε χώρος να ελιχθείς.
Τα ρεύματα είναι πολύ δυνατά κι αλλάζουν φορά.
Πέρασαν δύο μέρες από τότε που εγκλωβίστηκε η ποδοσφαιρική ομάδα.
ΜΕΡΑ 2η ΚΥΡΙΑΚΗ 24 ΙΟΥΝΙΟΥ
Οι αρχές της Ταϊλάνδης έχουν κινητοποιήσει πάνω από 100 κρατικές υπηρεσίες.
Σε μια συγκινητική πανεθνική προσπάθεια διάσωσης,
εθελοντές συνδράμουν στην άντληση του νερού από τη σπηλιά.
Η πίεση εντείνεται προς τους αξιωματούχους να βοηθήσουν τα παιδιά με κάθε μέσο.
Υπουργέ.
Κυβερνήτη. Ενημέρωσέ με.
Άρχισε η άντληση των υδάτων.
Αυτό το ξέρω.
Με τις μεγαλύτερες αντλίες στην περιοχή.
Εγώ τις παρήγγειλα.
Οι δύτες δεν κατάφεραν να περάσουν.
Το νερό είναι πολύ ψηλά.
Οι δίοδοι είναι στενές και δύσκολα προσπελάσιμες.
Με δυνατά ρεύματα.
Δεν έχετε βρει τα παιδιά, ούτε ξέρετε πού είναι;
Ούτε καν αν είναι ζωντανά;
Ξέρω ότι ανέμενες μετάθεση την ερχόμενη βδομάδα.
Θα παραμείνεις εδώ ως κυβερνήτης μέχρι να τελειώσει όλο αυτό.
-Έμαθα πως γνωρίζετε καλά το βουνό. -Σωστά.
Ξέρετε ότι πλημμύρισε το σπήλαιο και μέσα έχουν παγιδευτεί κάποια παιδιά.
Ποιος είσαι εσύ;
Τανέτ Νατίσρι, μηχανικός υδάτων από την Μπανγκόκ.
Η κυβέρνηση σε έστειλε;
Όχι, ήρθα εθελοντικά. Όπως πολλοί άλλοι.
Δεν έχουμε καιρό για χάσιμο.
Η βροχή πλημμυρίζει το σπήλαιο.
Έρχεται από πάνω, όχι από κάτω.
Πρέπει να εμποδίσουμε την εισροή υδάτων.
Θέλω να βρω όλα τα ρήγματα και να τα σφραγίσω.
Ξέρω πολλά τέτοια.
ΜΕΡΑ 5η ΤΕΤΑΡΤΗ 27 ΙΟΥΝΙΟΥ - ΚΟΒΕΝΤΡΙ, ΑΓΓΛΙΑ
Ναι, Τζον;
Γεια, Ρικ. Παρακολουθείς τι γίνεται στην Ταϊλάνδη;
Κάτι παιδιά εγκλωβίστηκαν σε μια σπηλιά.
Μπα, δεν θα το 'λεγα. Γιατί;
Πώς μπήκαν μέσα;
Δεν ξέρω. Δεν είπαν.
Ας βγουν όπως μπήκαν.
Η κυβέρνηση της Ταϊλάνδης συνέταξε μια λίστα με διασώστες.
Είμαστε μέσα.
Για ποιο σπήλαιο μιλάμε;
Ταμ Λουάνγκ.
Μάθιου, η μαμά σου θα είναι.
-Μάθιου. -Καλά, ντε.
Το χαρτογράφησε πρόσφατα ο Βερν.
Ναι.
Το βλέπω. Στον βορρά.
Αυτό ακριβώς. Ναι.
Είναι τουριστικό αξιοθέατο.
Μοιάζει εύκολο, αλλά ο Βερν είπε πως όταν πλημμυρίζει είναι απροσπέλαστο.
-Απροσπέλαστο για τον Βερν. -Ναι.
-Πάρε τα πράγματά σου. -Εντάξει.
Έστειλαν ομάδες σε όλο το βουνό.
Ανοίγουν τρύπες ψάχνοντας...
Τρύπες;
-Μισό λεπτάκι. -Αν ανοίγουν τρύπες, δεν μας θέλουν εμάς.
-Πού είναι αυτήν τη φορά,μπαμπά; -Στην Ταϊλάνδη.
Τα πήρες όλα;
-Ναι. -Έλα να σ' αγκαλιάσω.
-Τα λέμε. -Έλα, Μάθιου.
Τα λέμε.
Ευχαριστώ. Θα σου πω αν χρειαστεί να φύγω.
-Εντάξει. -Συγγνώμη.
-Αντίο, μπαμπά. -Αντίο, μικρέ.
Ρικ, αν δεν θες να πας, θα πάρω τον Τζέισον.
Πάρ' τον, αν προτιμάς να πας μαζί του.
Δεν είπα αυτό. Προτιμώ να πάω μαζί σου.
Για να σιγουρευτώ,
δεν μας ζήτησαν επισήμως ακόμα;
Όχι. Ο Βερν έδωσε τα ονόματά μας.
Να είμαστε έτοιμοι για παν ενδεχόμενο. Άρχισε να πακετάρεις,
αν σκέφτεσαι να έρθεις.
Δεν συμπαθώ καν τα παιδιά.
Εντάξει, Ρικ.
Έχει στηθεί μια τεράστια επιχείρηση διάσωσης
με πάνω από 1.000 εθελοντές απ' όλον τον κόσμο.
Τους ντόπιους εθελοντές συνδράμουν εθελοντές από Κίνα,
Ιαπωνία, Αμερική, Βρετανία και Αυστραλία.
Για να κατεβάσουν τη στάθμη του νερού,
στρατός και εθελοντές εργάζονται ακατάπαυστα
αντλώντας ύδατα από τη σπηλιά.
Λόγω επιδείνωσης των συνθηκών στη σπηλιά,
όλες οι προσπάθειες των δυτών έχουν σταματήσει.
Παιδιά, συγγνώμη, αλλά θα πρέπει να συνεχίσουμε με τα πόδια.
Σου έμεινε καμιά γκοφρέτα;
-Μόνο μία, εντάξει; -Ναι.
Ευχαριστώ.
Δύο έφαγες;
Όχι.
Κι όμως.
Έφαγες δύο μαζεμένες. Σαν μωρό κάνεις.
-Εγώ κάνω σαν μωρό; -Παιδιά...
Εκεί αριστερά είναι, δίπλα στο πλυντήριο. Πάω να φέρω τις μπουκάλες. Τα λέμε εκεί.
-Ευχαριστούμε. -Εντάξει;
Στον 8ο όμιλο του Μουντιάλ, η Πολωνία νίκησε την Ιαπωνία 1-0.
Τι κάνουμε τώρα;
Αυτό για το οποίο ήρθαμε.
Θα μπούμε στη σπηλιά.
Σοβαρά τώρα, χέστηκα για τις γκοφρέτες,
αλλά όπως λέω στον γιο μου, είναι θέμα εμπιστοσύνης.
Με απογοήτευσες, Ρικ, αλλά δεν πειράζει.
Το σπήλαιο έκλεισε.
Όχι, θέλουμε να μπούμε μέσα.
Έχουμε έρθει από την Αγγλία.
Να βοηθήσω;
Γεια.
Είμαι ο Ρικ Στάντον. Από δω ο Τζον Βολάντεν.
Μας κάλεσε η ταϊλανδέζικη κυβέρνηση για βοήθεια.
-Του στρατού είστε; -Όχι, του Σώματος Διασωστών Σπηλαίων.
-Εθελοντές είμαστε. -Το σπήλαιο πλημμύρισε.
-Ναι, εμείς... -Τζον.
Γεια, Βερν. Φαίνεται πως υπάρχει πρόβλημα.
Λένε ότι το σπήλαιο έκλεισε.
Είναι άσχημη η κατάσταση. Τους βγάζουν όλους έξω.
Είναι οι άντρες που χρειάζεστε.
-Έδωσα τα ονόματά τους στον κυβερνήτη. -Στον κυβερνήτη;
Κύριε, δείτε τους.
Ερασιτέχνες είναι. Δεν θ' αντέξουν στα ρεύματα.
Όχι, έχουν κάνει διασώσεις σε σπήλαια σ' όλον τον κόσμο.
Τα ονόματά μας πρέπει να είναι σε μια λίστα.
Είπα στον κυβερνήτη ότι είναι οι κατάλληλοι.
Τα παιδιά είναι ακόμα μέσα, έτσι;
-Τζον, στάσου λιγάκι. -Ο χρόνος τρέχει.
Δεν θέλουν να χάσουν τη ζωή τους ξένοι. Σκέψου πώς θα φανεί.
Δεν θα χάσουμε τη ζωή μας. Δεν σκοπεύω να πεθάνω.
-Εσύ, Τζον; -Παρομοίως.
Αν τους ζήτησε ο κυβερνήτης,
ας βουτήξουν.
Ευχαριστούμε.
Παιδιά, θα συναντήσετε πρώτα μια σειρά από μικρούς καταρράκτες
και μετά ένα τμήμα που το περνάτε πεζή, πριν βουτήξετε.
Πιθανόν να είναι σε ένα μεγάλο κοίλωμα γύρω στα δύο χιλιόμετρα μέσα.
ΘΑΛΑΜΟΣ 3 800 ΜΕΤΡΑ ΑΠΟ ΤΗΝ ΕΙΣΟΔΟ
Εντάξει είσαι.
Έρχομαι σε λίγο. Δώσε μου λίγο χρόνο να φτιάξω την αντλία.
-Η στάθμη του νερού ανεβαίνει. -Σε λίγο θα 'ναι έτοιμη.
ΣΗΡΑΓΓΑ ΣΤΑΛΑΚΤΙΤΩΝ 900 ΜΕΤΡΑ ΑΠΟ ΤΗΝ ΕΙΣΟΔΟ
ΔΙΑΚΛΑΔΩΣΗ 1600 ΜΕΤΡΑ ΑΠΟ ΤΗΝ ΕΙΣΟΔΟ
ΧΡΟΝΟΣ ΠΑΡΕΛΕΥΣΗΣ: 3 ΩΡΕΣ 50 ΛΕΠΤΑ
Για να δούμε.
Να πάρει!
Αυτό ήταν. Γυρνάμε πίσω.
Στάσου. Μιλάς Αγγλικά;
Φτιάχνω αντλία, αλλά νερό τρέχει γρήγορα.
Την τρέλα μου.
Θα πρέπει να τον βγάλουμε έξω.
-Ξέρεις κολύμπι; -Ναι.
Δώσ' μου τη μάσκα σου.
-Θα τον βγάλω έξω και θα ξαναγυρίσω. -Εντάξει.
Λοιπόν. Αναπνέεις μέσα από αυτό.
Αναπνέεις. Εντάξει;
Μάσκα.
Βούτα στο νερό. Δοκίμασε.
Κολυμπάμε μαζί. Εντάξει;
Ξεκινάμε.
Σταμάτα!
Βοήθεια!
Εδώ!
Περιπετειώδες ήταν.
Με την κακή έννοια.
Έφτασε καλά μέχρι έξω;
Ναι.
Γεια σας.
Είμαι ο κυβερνήτης της επαρχίας.
Ευγνώμων για τη βοήθειά σας.
Πήγαμε μέχρι εκεί που μπορούσαμε.
Δεν βρήκαμε τα παιδιά.
Μέχρι πού φτάσατε;
Tη διακλάδωση.
Μέχρι τη διασταύρωση πήγε κι η δική μου ομάδα.
Ως εκεί άπλωσαν το σχοινί με το καρούλι.
Τους έφερα γιατί έχουν καλές συστάσεις.
Προσπαθώ για το καλύτερο δυνατό.
Μάλιστα.
Θα σας ενημερώσω πότε μπορεί να ξαναρχίσει η επιχείρηση διάσωσης.
Σας παρακαλώ,
μην ξαναμπείτε στη σπηλιά χωρίς την άδειά μου.
Μισό λεπτό, παιδιά.
Κύριε;
Τι ήταν αυτό πριν;
Θεωρητικά, ο κυβερνήτης κάνει κουμάντο,
μα ο Αρνόντ είναι στρατιωτικός επικεφαλής και δεν δέχεται εντολές από πολίτες.
Συν ότι φημολογείται ότι ο κυβερνήτης θα πάρει πόδι.
Είναι η τελευταία βδομάδα της θητείας του, αλλά του ζήτησαν να μείνει,
μήπως χρειαστούν αποδιοπομπαίο τράγο.
Βερν, τι είναι αυτό εδώ;
Προσευχητήριο της πριγκίπισσας Νανγκ Νον, της Κοιμωμένης Πριγκίπισσας.
Δικό της είναι το βουνό. "Νανγκ Νον" λέγεται.
Φημολογείται ότι αν το δεις από μακριά, μοιάζει με πριγκίπισσα που κοιμάται.
Λένε ότι με τα δάκρυά της παγίδευσε τα αγόρια.
-Η Κοιμωμένη Πριγκίπισσα είναι θυμωμένη. -Θυμωμένη;
-Για ποιον λόγο; -Δεν ξέρω. Έτσι λένε οι ντόπιοι.
ΜΕΡΑ 7η ΠΑΡΑΣΚΕΥΗ 29 ΙΟΥΝΙΟΥ
Πρέπει να συνυπολογισθεί και ο κίνδυνος νόσησης.
Ας μην ξεχνάμε
ότι με κάθε τους ανάσα ανεβαίνουν τα επίπεδα διοξειδίου του άνθρακα.
Καθώς το οξυγόνο μειώνεται, η άμυνα του σώματος εξασθενεί.
Εδώ. Να το αντίσκηνό τους.
-Σαμ! -Γεια σου, λοχαγέ.
-Δεν δουλεύεις; -Πήρα άδεια.
Κι είπες να ξεδώσεις;
Βαρέθηκα να σε βλέπω στις ειδήσεις.
Παιδιά, από δω ο Σαμάν.
Δικός μας είναι. Τον είχα φαντάρο δέκα χρόνια.
Κυνηγούσαμε μαζί πειρατές.
Έφερα τον παλιό μου εξοπλισμό.
Θέλω να βοηθήσω.
Καλώς όρισες.
Με συγχωρείτε!
Να σας απασχολήσω λίγο;
Κύριε,
ο γιος μου είναι στη σπηλιά
που τώρα έχει πλημμυρίσει.
Δεν ξέρω αν είναι ζωντανός ή νεκρός.
Το μόνο που σας ζητώ
είναι να τον βγάλετε έξω.
Με συγχωρείτε, κυβερνήτη;
Επισμηναγός Τσάρλι Χότζες, Αεροπορία ΗΠΑ, Οκινάουα.
-Από δω η σμηναγός Ολίβια Ταφτ. -Κυβερνήτη.
Είμαστε η πλησιέστερη ομάδα ειδικών αποστολών.
Έχουμε ιατρείο, τηλεπικοινωνίες, εφόδια.
-Στη διάθεσή σας για ό,τι χρειαστείτε. -Ευχαριστούμε.
-Ευχαριστώ. -Παρακαλώ.
Ευχαριστώ. Ακούστε όλοι.
Ας αρχίσουμε.
Πιστεύουμε πως τα παιδιά κατευθύνονταν σ' αυτό το μέρος.
Λέγεται Ακτή Πατάγια.
Λόγω του ύψους των υδάτων, της χαμηλής ορατότητας
και της δυσκολίας που έχει το σπήλαιο,
οι δύτες μας δεν κατάφεραν να τους προσεγγίσουν.
Το ερώτημα πλέον είναι
πότε θα ξαναμπούμε μέσα;
Και ποιος θα μπει;
Ας αφήσουμε να σταματήσει η βροχή και τις αντλίες να κάνουν τη δουλειά τους.
Μετά, μπαίνουμε μέσα.
Και τώρα μπαίνουμε.
Χωρίς παρεξήγηση, είστε εκπαιδευμένοι για καταδύσεις σε θάλασσα,
όχι σε κλειστούς χώρους.
Ο Ρικ κι εγώ κάνουμε καταδύσεις σε σπήλαια σαν αυτό, εδώ και 30 χρόνια.
Απαιτούνται άλλες ικανότητες για καταδύσεις σε βαθιά σπήλαια.
Τεχνικές αναπνοής, συγκεκριμένοι τρόποι κίνησης. Είναι αλλιώτικα.
Φέρω την ευθύνη για τους άντρες μου.
Για τους υπόλοιπους,
ας αποφασίσει ο κυβερνήτης.
Δεν θα μπει κανείς προς το παρόν.
Θα περιμένουμε να σταματήσει η βροχή. Ευχαριστώ.
ΜΕΡΑ 8η ΣΑΒΒΑΤΟ 30 ΙΟΥΝΙΟΥ
Πρέπει να φτιάξουμε φράγματα σε κάθε ρήγμα.
Ήρθε εδώ μόνος του, κύριε.
Οι άντρες που τον βοηθούν είναι ντόπιοι χωρικοί.
Δεν πρέπει να 'χουμε γνωριστεί.
Είμαι ο νερουλάς.
Αμερικανός είσαι;
Ζω στο Ιλινόι, αλλά κατάγομαι από την Μπανγκόκ.
Στην Μπανγκόκ ήμουν όταν έμαθα τα νέα.
Μάζεψα μερικούς εθελοντές και ήρθαμε εδώ.
Ο κυβερνήτης είμαι.
Πες μου πώς βοηθάς εδώ.
Ασφαλώς.
Ένα δίκτυο από ρυάκια μεταφέρει το νερό
μέσα από σχισμές και ρήγματα εντός της σπηλιάς.
Αυτά δημιουργούν τα ισχυρά ρεύματα.
Αν βρούμε τρόπο να εκτρέψουμε τα ρυάκια, η στάθμη του νερού θα πέσει.
Μα έχουμε αντλίες για να βγάζουν το νερό έξω.
Όχι, οι αντλίες είναι άχρηστες.
Το σπήλαιο είναι χαμηλά. Το νερό θα συνεχίσει να εισρέει.
Μπορείς να το σταματήσεις;
Προσπαθούμε.
Αλλά υπάρχει ένα τίμημα.
Όλοι σας έχετε πάει στη σπηλιά.
Ξέρετε ότι το νερό μπαίνει από το βουνό.
Θέλουμε να εκτρέψουμε το νερό από την πλαγιά του βουνού,
μακριά από τη σπηλιά
και μέσα στα χωράφια σας.
Θα χαθεί η σοδειά μας;
Ναι.
Θα σωθούν τα παιδιά;
Ειλικρινά, δεν μπορώ να υποσχεθώ τίποτα.
Αλλά θα έχουν μια ευκαιρία.
Σύμφωνοι.
Για τα παιδιά.
Επ' ευκαιρία της πολυαναμενόμενης διακοπής του μουσώνα, εικάζεται
ΜΕΡΑ 9η ΚΥΡΙΑΚΗ 1 ΙΟΥΛΙΟΥ
ότι η επιχείρηση διάσωσης των παιδιών και του προπονητή θα ξαναρχίσει σύντομα.
Οι γονείς είναι αναστατωμένοι γιατί κανείς δεν τους λέει πότε ακριβώς
ή πώς θα γίνει αυτό.
Εννέα ημέρες μετά την είσοδό τους στο δαιδαλώδες σπήλαιο,
παραμένει το ερώτημα αν τα παιδιά...
Πες ότι είναι ζωντανά εκεί μέσα.
Πώς λες να περνάνε;
Πώς σου 'ρθε αυτό;
Απλώς αναρωτιόμουν.
Θα 'λεγα πως τη βλέπω.
Την πριγκίπισσα Νανγκ Νον.
Μόλις πληροφορηθήκαμε
ότι διεξάγονται προσπάθειες εκτροπής των υδάτων.
Εθελοντές χτίζουν φράγματα και τοποθετούν σωλήνες
για να εκτρέψουν το νερό από το όρος στην πεδιάδα.
Οι ομάδες διάσωσης ελπίζουν πως έτσι θα μειωθεί η εισροή υδάτων στη σπηλιά,
επιτρέποντας στις αντλίες να ρίξουν τη στάθμη.
Ζήτησα από τον Κρούμπα να έρθει, κι αυτός έφτασε ήδη.
Δίνεις αυτά στον Κρούμπα;
Με συγχωρείτε.
Σας παρακαλώ, μπορείτε να τα ευλογήσετε;
Ευχαριστώ.
Μου είπαν ότι οι αντλίες δουλεύουν και η βροχή σταμάτησε.
Πότε θα μπουν οι βατραχάνθρωποι;
Αφού υποχωρήσουν τα νερά, το νωρίτερο σε ένα 24ωρο.
Οι Βρετανοί δύτες ετοιμάζονται να μπουν.
Κι η δική μας ομάδα ετοιμάζεται.
Αλλά παραείναι επικίνδυνο να μπούμε τώρα.
Αυτοί οι δύο είναι από τους καλύτερους στον κόσμο σε τέτοιου είδους καταδύσεις.
Ας μπουν για δοκιμή
και βλέπουμε.
Κύριε,
ο υπουργός ζητά να τον ενημερώσετε.
ΜΕΡΑ 10η ΔΕΥΤΕΡΑ 2 ΙΟΥΛΙΟΥ
Βίντεο,
αν περάσετε τη διακλάδωση.
Παρακαλώ
να προσέχετε.
ΔΙΑΚΛΑΔΩΣΗ 1600 ΜΕΤΡΑ ΑΠΟ ΤΗΝ ΕΙΣΟΔΟ
ΧΡΟΝΟΣ ΠΑΡΕΛΕΥΣΗΣ: 3 ΩΡΕΣ 49 ΛΕΠΤΑ
Η Ακτή Πατάγια.
Μ' ακούτε;
Εντάξει.
Εγώ πάω αριστερά.
Να ψάξω για πτώματα.
Το μυρίζεις αυτό;
Ναι.
Εντάξει.
Μας τελειώνει το σχοινί.
Εδώ είναι.
Πόσοι;
Μ' ακούτε;
-Γεια! -Γεια!
-Γεια σας. -Γεια.
Πώς τα κατάφεραν;
Ευχαριστούμε.
Αγγλικά.
Αγγλικά;
Ευχαριστούμε.
-Πόσοι είστε εδώ; -Δεκατρείς.
Δεκατρείς;
Είναι όλοι ζωντανοί.
-Δεκατρείς; -Ναι.
Υπέροχα!
Μπορούμε να βγούμε τώρα;
Όχι σήμερα.
Είμαστε μόνο οι δυο μας. Πρέπει να βουτήξουμε.
Αλλά θα έρθει κι άλλος κόσμος. Μην ανησυχείτε.
Είμαστε οι πρώτοι,
αλλά θα έρθουν πολύ περισσότεροι.
Είστε εδώ μέσα δέκα μέρες. Δέκα μέρες!
Είστε πολύ δυνατοί. Πολύ δυνατοί.
Πεινάμε.
Το ξέρω. Καταλαβαίνω.
Γυρίστε πίσω. Θα ξανάρθουμε.
Γυρίστε πίσω.
Ποια μέρα θα έρθετε να μας βοηθήσετε;
-Θα έρθουμε αύριο. -Αύριο;
-Με πιο πολλούς δύτες. Ταϊλανδούς. -Ταϊλανδούς;
Θα έρθουμε αύριο με τροφή, γιατρούς, τα πάντα.
Μη λες τέτοια, Τζον. Δεν το ξέρεις.
Ευχαριστούμε.
-Ευχαριστούμε. -Ευχαριστούμε.
Είστε πολύ γενναίοι.
Πώς αντέξατε τόσο;
Είμαστε ομάδα. Βοηθάμε ο ένας τον άλλον.
Μας βοηθά ο προπονητής μας.
Κόουτς.
Ζητώ ειλικρινά συγγνώμη που μας έβαλα σε τέτοιο κίνδυνο.
Δεν είναι αλήθεια! Μας βοήθησε! Αγαπάμε τον προπονητή μας! Είναι ο καλύτερος!
Χάρη στον προπονητή μας αντέξαμε τόσο.
Μας έμαθε να κάνουμε διαλογισμό.
-Και να προσευχόμαστε. -Προσεύχεστε;
-Ναι. -Είμαι σίγουρος.
Εντάξει.
Πώς μας βρήκατε;
Σκάψαμε.
Για να βγείτε;
Μπράβο σας.
Ακούσαμε έναν ήχο στη σπηλιά.
-Φοβηθήκαμε πολύ. -Μη φοβάστε πια.
Το νερό είναι που τρέχει μέσα στη σπηλιά.
-Κι εγώ τ' ακούω. Απλώς... -Τζον.
Να πηγαίνουμε.
Εντάξει.
Ωραία.
Ορίστε.
Οι μπαταρίες είναι καινούριες.
Ευχαριστούμε.
Κουράγιο.
Καλή τύχη.
Ευχαριστούμε.
ΘΑΛΑΜΟΣ 9 2500 ΜΕΤΡΑ ΑΠΟ ΤΗΝ ΕΙΣΟΔΟ
ΧΡΟΝΟΣ ΠΑΡΕΛΕΥΣΗΣ: 6 ΩΡΕΣ 12 ΛΕΠΤΑ
Μ' ακούτε;
-Μ' ακούτε; -Γεια!
Βρήκαμε τα παιδιά. Είναι ζωντανά.
Προσέξτε ποιος θα το δει.
Οι παππούδες βρήκαν τα παιδιά!
-Πόσα; -Πόσοι είστε εδώ;
Βρήκαν τα παιδιά!
-Δεκατρείς; -Είναι όλοι ζωντανοί.
Δεν το πιστεύω.
Είναι ζωντανοί!
Δεκατρείς;
-Ναι. -Υπέροχα!
Βρήκαν τα παιδιά.
-Είναι όλοι ζωντανοί και ασφαλείς. -Ζουν όλοι;
Βρήκαν τα παιδιά!
Φτου! Το έμαθαν όλοι.
Δεν άργησε πολύ να μαθευτεί.
Ρικ, Τζον, πώς είναι τα παιδιά;
Πού τα βρήκατε;
Υπάρχουν τραυματίες;
Διακόπτουμε για μια έκτακτη είδηση.
Μόλις έγινε γνωστό από το Τσιανγκ Ράι της Ταϊλάνδης
ότι οι ειδικευμένοι δύτες σπηλαίων Ρικ Στάντον, απόστρατος πυροσβέστης,
και Τζον Βολάντεν, σύμβουλος πληροφορικής,
βρήκαν τα αγόρια που αγνοούνταν και τον προπονητή τους.
Μετά από εννέα ημέρες, κι ενώ θεωρούνταν παγιδευμένοι στο πλημμυρισμένο σπήλαιο,
και τα 12 παιδιά με τον προπονητή τους έχουν επιβεβαιωθεί πως είναι ζωντανοί.
Θεέ μου, μαζεύτηκαν κι άλλοι.
Έλα, να πηγαίνουμε.
Πάμε κατευθείαν στο βαν.
-Ξαναμπείτε μέσα. -Ξαναμπαίνουμε μέσα.
Πηγαίνετε πάλι μέσα.
Εμπρός, δώστε τους λίγο χώρο.
Ευχαριστούμε πολύ. Ήταν μια δύσκολη μέρα.
-Σας ευχαριστώ. -Εντάξει.
Σας ευχαριστώ πολύ. Τα βρήκατε.
Οι δημοσιογράφοι είναι πρήχτες. Χρειάζονται ειδική μεταχείριση.
Τι θέλετε να τους πω;
"Τους βρήκαμε. Δείτε τους τώρα να πεθαίνουν";
-Ρικ, χαλάρωσε. -Λέω τα πράγματα με τ' όνομά τους.
Όλα αυτά, η άντληση υδάτων, οι πεδιάδες που πλημμύρισαν, τα προσευχητήρια. Αηδίες!
Δεν το δέχομαι.
-Οι βατραχάνθρωποι θα μπουν αύριο. -Τα παιδιά δεν θα βγουν ποτέ έξω.
Ποτέ.
-Οι πιο έμπειροι δύτες μας θα... -Όχι, το θέμα δεν είναι οι δύτες σας.
Βγάλαμε έναν άνθρωπο στην πρώτη μας κατάδυση και πανικοβλήθηκε.
Κόντεψε να πνιγεί.
Και κολύμπησε λίγα μέτρα μόνο.
Αν δοκιμάσετε να βγάλετε τα παιδιά από τέτοια απόσταση, θα βγάλετε απλώς σορούς!
-Κυβερνήτη! -Κυβερνήτη!
-Εντάξει, να σας πάρουμε από δω. -Εντάξει, έλα.
Ήταν ακριβώς αυτό που απευχόμουν.
Ήξερες πως θα τα βρίσκαμε.
Δεν περίμενα να τα βρούμε ζωντανά.
Πάει αυτό, τώρα.
Εντάξει, να πηγαίνουμε; Μπας, σε παρακαλώ.
ΜΕΡΑ 11η ΤΡΙΤΗ 3 ΙΟΥΛΙΟΥ
Συγγνώμη.
Δεν πειράζει.
Πότε θα γυρίσουν;
Μπορεί και ποτέ.
Θα γυρίσουν όταν είναι έτοιμοι. Και πρέπει να 'μαστε κι εμείς.
Ο φόβος είναι προϊόν του μυαλού μας.
Κλείστε τα μάτια.
Αφήστε το πνεύμα σας να γαληνεύσει.
Νιώστε την κάθε σας ανάσα.
Εισπνοή...
Εκπνοή...
Αργά.
Βρισκόμαστε στο αρχηγείο της αποστολής διάσωσής.
Οι διασώστες αναζητούν άλλους τρόπους να προσεγγίσουν τον θάλαμο.
Οι ειδικοί πιστεύουν ότι τα παιδιά δεν θ' αντέξουν
τρεις μήνες μουσώνων και πλημμυρών.
Χρησιμοποιείς ακόμα τον ίδιο ρυθμιστή Scubapro που είχες τότε.
Με την πρώτη σας κατάδυση, φτάσατε ως τη διακλάδωση;
Εγώ έφτασα, ναι.
Θέλετε να σας ενημερώσουμε για την υπόλοιπη διαδρομή;
Ναι, παρακαλώ. Περάστε.
Φτάσατε ως εδώ.
Κάνετε κατάδυση για 250 μέτρα εδώ, σ' ένα στενό πέρασμα,
μετά βίας χωράνε οι ώμοι σας, έως τον Θάλαμο 7.
Μέτα βγάζετε τον εξοπλισμό σας
και τον κουβαλάτε περπατώντας πάνω σε μια κρηπίδα, για να φτάσετε στην Ακτή Πατάγια.
Κι ακολουθεί η δύσκολη κατάδυση.
Μια μακριά, ρηχή σήραγγα, με λίγο περισσότερες στροφές από τον χάρτη,
τριακόσια πενήντα μέτρα.
Χωρίς καθόλου ορατότητα, κόντρα σε πολύ δυνατά ρεύματα.
Μιλάμε για πολύ στενό πέρασμα, γεμάτο κοψίματα σε όλες τις στροφές.
Είναι πολύ επικίνδυνο.
Πρέπει να μένετε στην φαρδιά πλευρά του σχοινιού για να μην παγιδευτείτε.
Στο τέλος της διαδρομής, θα βρείτε τα παιδιά.
Είναι πολύ απαιτητική κατάδυση.
Προσπαθήστε να κρατήσετε δύο τρίτα του αέρα σας για την επιστροφή.
Θα φτάσουμε ως εκεί. Θα πάμε στα παιδιά σήμερα.
Ναι.
Πάμε να ετοιμαστούμε.
-Καλή τύχη, Κίετ. -Ευχαριστώ.
Ευχαριστώ.
Καλή τύχη.
Θα κάνουν καλή δουλειά.
Τα παιδιά μας είναι μέσα.
Οι άντρες σου είναι σκληραγωγημένοι.
Παρ' όλα αυτά, θα ζοριστούν.
ΛΑΣΠΩΔΗΣ ΣΗΡΑΓΓΑ 1150 ΜΕΤΡΑ ΑΠΟ ΤΗΝ ΕΙΣΟΔΟ
ΧΡΟΝΟΣ ΠΑΡΕΛΕΥΣΗΣ: 3 ΩΡΕΣ 31 ΛΕΠΤΑ
ΜΑΚΡΙΑ ΡΗΧΗ ΣΗΡΑΓΓΑ 2300 ΜΕΤΡΑ ΑΠΟ ΤΗΝ ΕΙΣΟΔΟ
ΧΡΟΝΟΣ ΠΑΡΕΛΕΥΣΗΣ: 7 ΩΡΕΣ 23 ΛΕΠΤΑ
Βατραχάνθρωποι!
Όχι κι άσχημα για 11 μέρες νηστικοί.
Τα αγόρια εδώ στα βόρεια είναι μάγκες.
Φέραμε λίγα τρόφιμα και μπαταρίες.
Δύο μπουκιές ο καθένας. Φυλάξτε τα γι' αργότερα.
Είμαι γιατρός.
Θα ρίξω μια ματιά στ' αγόρια.
Πώς σε λένε;
Αρμ.
Είσαι δυνατό παιδί.
Το οξυγόνο εδώ είναι κάτω από 20%.
Μας φτάνει για να γυρίσει πίσω μόνο ένας.
Ξοδέψαμε περισσότερο απ' όσο περιμέναμε.
Πάρ' το και γύρνα στη βάση.
Πες ότι το οξυγόνο είναι στα όρια.
Αντιλαμβάνεσαι την κατάσταση;
Θα μείνουμε εδώ μαζί σας.
Δώστε λίγο νερό στον Τζέι.
Παθαίνει κράμπες.
ΜΕΡΑ 12η ΤΕΤΑΡΤΗ 4 ΙΟΥΛΙΟΥ
Τώρα καταλαβαίνετε γιατί ο υπουργός με άφησε εδώ επικεφαλής.
Οι βατραχάνθρωποι έφτασαν στα παιδιά.
Θα μείνουν μαζί τους
όσο ετοιμαζόμαστε για την επόμενη φάση διάσωσης.
Δίνω τον λόγο μου σε όλους
ότι τα παιδιά θα βγουν έξω με ασφάλεια.
Κυβερνήτη; Με συγχωρείτε, κυβερνήτη.
Πώς μπορώ να βοηθήσω;
Θέλω να μιλήσω με τον κυβερνήτη.
Ο κυβερνήτης είναι απασχολημένος. Πείτε σ' εμένα.
Οι οικογένειές μας είναι Σαν. Δεν έχουμε ταυτότητες.
Θα βοηθήσουν και τα δικά μας παιδιά; Θα τα σώσουν κι αυτά;
-Είναι όλα εντάξει; -Ανησυχεί μήπως δεν σώσουμε τον γιο της.
Είναι Σαν από τη Μιανμάρ, πέρα από τα σύνορα.
Χωρίς χαρτιά.
Μην ανησυχείτε, θα σώσουμε τον γιο σας από τη σπηλιά μαζί με τ' άλλα παιδιά.
Να είστε περήφανοι για τον γιο σας. Έχει μεγάλη υπομονή.
Κυβερνήτη!
Πέρασαν ήδη 12 ημέρες.
Είναι στο κρύο και στο σκοτάδι, δίχως φαγητό.
Πόσο θ' αντέξουν;
Γιατί δεν τα βγάζετε έξω;
Τρεις βατραχάνθρωποι έμειναν μαζί τους.
Σκοπεύουμε να τους στείλουμε τρόφιμα.
Αντιλαμβάνομαι πώς νιώθετε.
Πώς το λέτε αυτό;
Δεν κινδυνεύει να πεθάνει ο γιος σας.
Κάποιος πρέπει να βρει μια λύση.
Ρικ.
Τι σκέφτεσαι;
Μου 'ρθε μια τρελή ιδέα.
Πες τη μου.
Η τρελή ιδέα είναι καλύτερη από το τίποτα που ισχύει τώρα.
Να φωνάξουμε τον Χάρι.
Τον Χάρι;
Τον δρα Χάρις.
Πανέξυπνο.
-Ή παλαβό. -Ή...
και τα δύο.
-Δεν ξέρω αν θα το έκανε. -Δεν ξέρω τον άνθρωπο, αλλά...
Θέλω να πω...
Πιστεύω πως θα ερχόταν αν έκρινε ότι μπορεί να βοηθήσει.
Μπορεί να τον τουμπάρουμε.
Είναι καλός δύτης.
Ναι.
Χρειαζόμαστε κι άλλους δύτες που μπορούν να βοηθήσουν στη διάσωση.
Σκεφτόμουν τον Τζέισον, ξέρεις.
Αν δεν είναι πολύ τσαντισμένος που δεν τον κάλεσαν ήδη.
Ίσως τον Κρις Τζούελ.
Λες να δεχτεί ο Κρις;
Όλοι λένε πως είναι άριστος.
Ο Τζέισον λέει πως είναι δυνατός.
Αν και δεν έχει ξανακάνει τέτοια διάσωση.
Θα του τηλεφωνήσω.
-Ναι; -Εντάξει.
ΜΕΡΑ 14η ΠΑΡΑΣΚΕΥΗ 6 ΙΟΥΛΙΟΥ
Κρις, να σου δείξω.
Μεταφέρεις από ένα ημερήσιο γεύμα για τον καθένα στη σπηλιά.
-Εντάξει. -Ωραία.
Τζέισον, έχε τον νου σου στον Κρις.
Μπα, δεν θα 'χει πρόβλημα.
-Μικρός είναι. Θυμάσαι πώς ήσουν εσύ; -Δεν γέρασα και τόσο.
Φέραμε τρόφιμα.
Λέγαμε μήπως θέλουν να απαντήσουν στους γονείς τους.
Ναι. Ωραία, ευχαριστώ.
Χαρτί για να γράψετε.
Δεν το πιστεύω.
Οι γονείς με ευχαριστούν που προσέχω τα παιδιά.
Περίμενα να με κατηγορούν.
Κανείς δεν σε κατηγορεί.
Πήγαινέ τα στους γονείς. Γράμματα από τα παιδιά.
Εντάξει.
Λοιπόν, πέρασα;
-Τι; -Πέρασα;
Όχι, πάτωσες.
-Μια χαρά τα πήγες. -Ωραία.
Ζόρικη κατάδυση.
Πώς σκέφτεσαι να βγάλουμε έξω τα παιδιά;
Το επεξεργαζόμαστε.
...δευτερόλεπτα μένουν.
Ο Νεϊμάρ χάνει την μπάλα.
Έληξε! Το Βέλγιο νίκησε τη Βραζιλία!
Το φαβορί μένει εκτός Μουντιάλ. Το Βέλγιο περνά στον...
-Παίρνω τις τσάντες. -Ευχαριστώ, Μπας.
Γεια σου, Χάρι.
Χαίρομαι που ήρθες.
-Ευχαριστώ που με κάλεσες. -Αλίμονο.
-Γεια χαρά, Χάρι. -Δική μου η χαρά.
-Πώς ήταν η πτήση σου; -Καλή.
Με τις άδειες ταλαιπωρήθηκα.
-Θες να δεις το σπήλαιο; -Γι' αυτό ήρθα.
-Έλα, πάμε. -Εντάξει.
Οι γονείς είναι εδώ από την πρώτη μέρα.
Φαντάζομαι τι τραβάνε.
Τους φέραμε γράμματα από τα παιδιά.
Ναι;
Γύρω στα 2,5 χιλιόμετρα μέσα είναι τα παιδιά.
Αυτό είναι.
Ποιος άλλος ανταποκρίθηκε στο κάλεσμα; Ποιος άλλος ήρθε;
Έχουμε δύτες απ' όλον τον κόσμο.
Τον Τζέισον Μάλινσον και τον Κρις Τζούελ.
Πωπώ!
Η Απίθανη Τετράδα!
Δεν είμαι στο επίπεδο μ' εσάς, αλλά...
Αλλά έχεις μια δεξιότητα που δεν έχει κανείς άλλος, Χάρι.
-Ποια εννοείς; -Αναφέρεται στην ειδικότητά σου.
-Αναισθησιολόγος είμαι. -Ακριβώς.
Όχι.
Όχι!
Όχι.
Είναι η μόνη τους ελπίδα.
Ρικ, είναι παλαβό. Αντιδεοντολογικό.
Παράνομο, εντάξει; Και τέλος πάντων, δεν θα είχε αποτέλεσμα.
-Δεν το ξέρεις, δεν έχει ξαναγίνει. -Όχι, θα τα σκοτώναμε.
Θα πεθάνουν όπως και να 'χει.
Κοίτα, θέλω να πω...
Το παλέψαμε.
Σκεφτήκαμε τα πάντα.
Ναι, και καταλήξαμε στον δρα Χάρι.
Δεν ήρθα εδώ για να σκοτώσω παιδιά, Ρικ.
Ήρθα να σας βοηθήσω να τα σώσετε.
-Εντάξει. -Ναι;
Έχεις δίκιο. Απλώς, είμαστε σε απόγνωση.
-Είναι κακή ιδέα. -Ναι.
-Είναι η μοναδική ιδέα. -Ξέχνα το.
Ο Χάρι είναι ειδικός.
Αν λέει ότι δεν γίνεται, δεν γίνεται.
-Αν μπορώ να κάνω κάτι άλλο, ευχαρίστως. -Φυσικά.
-Είναι ο όρκος του Ιπποκράτη που... -Κατανοητό.
-Θα το ψάξουμε κι άλλο. -Ναι;
Θα το ψάξουμε. Χαρήκαμε που ήρθες, Χάρι.
Εντάξει.
Ρικ...
Καθώς το οξυγόνο μειώνεται,
ΜΕΡΑ 15η ΣΑΒΒΑΤΟ 7 ΙΟΥΛΙΟΥ
οι βατραχάνθρωποι εντείνουν τις προσπάθειες να βοηθήσουν τα παιδιά.
Ο αέρας που αναπνέουμε περιέχει περίπου 21% οξυγόνο.
Το επίπεδο στη σπηλιά είναι κάτω του 16%.
Σαμάν, είσαι καλά;
Ετοιμάζομαι να πάω στολές κατάδυσης στα παιδιά.
Θα τις χρειαστούν.
Να βοηθήσω.
Ευχαριστώ,Σαμάν.
ΣΗΡΑΓΓΑ ΣΤΑΛΑΚΤΙΤΩΝ 900 ΜΕΤΡΑ ΑΠΟ ΤΗΝ ΕΙΣΟΔΟ
ΧΡΟΝΟΣ ΠΑΡΕΛΕΥΣΗΣ: 2 ΩΡΕΣ 57 ΛΕΠΤΑ
Ο θάνατος του Ταϊλανδού βατραχανθρώπου Σαμάν Γκουνάν
θύμισε σε όλους πόσο απίστευτα επικίνδυνη
και δύσκολη είναι η κατάσταση στη σπηλιά.
Ήταν έμπειρος δύτης...
Η κηδεία του Σαμάν
θα γίνει δημοσία δαπάνη και θα του αποδοθούν τιμές.
Οι διασώστες προσπαθούν να μεταφέρουν εξοπλισμό
και στολές κατάδυσης στα μικρόσωμα παιδιά.
Χωρίς άλλες εισόδους και με το οξυγόνο να μειώνεται,
η διάσωση μέσω κατάδυσης παραμένει η καλύτερη επιλογή.
Όλο το έθνος περιμένει ανυπόμονα το επόμενο βήμα.
Πάρε με τηλέφωνο, ναι.
Οι βατραχάνθρωποι θα πηγαίνουν πλέον μόνο έως τον Θάλαμο 3,
μέχρι νεοτέρας.
Συγγνώμη, παιδιά.
Γεια σου, αγάπη.
Χριστέ μου.
Γεια σου, Μάθιου. Ο μπαμπάς είμαι.
Μπαμπά! Γυρίζεις πίσω;
Θα μείνω λίγες ακόμα μέρες.
Μάθαμε πως κάποιος σκοτώθηκε εκεί.
Ναι, ένας Ταϊλανδός βατραχάνθρωπος ονόματι Σαμάν.
Είχε έρθει να βοηθήσει και...
Ναι, είναι τραγικό.
Πιστεύεις πως θα βγάλετε έξω τα παιδιά;
Θα το προσπαθήσουμε.
Απλώς αναζητάμε τρόπο.
Είναι περίπλοκο,
αλλά προσπαθούμε να βρούμε λύση τώρα.
Τέλος πάντων,
πώς πάνε τα πράγματα εκεί;
Είσαι καλά;
-Θες ένα; -Όχι.
Μόλις έμαθα ότι ο πατέρας μου μπήκε στο νοσοκομείο.
Θα του κάνουν εξετάσεις. Έχει πρόβλημα με την καρδιά του.
Λυπάμαι γι' αυτό.
Ναι, είναι δύσκολα τα πράγματα.
Έφτασε μέχρι τα 88.
Άκου.
Αν είχαμε την κατάλληλη υποστήριξη,
ίσως, και το τονίζω, ίσως,
ένα, δύο ή τρία, αν είμαστε τυχεροί, από τα παιδιά μπορεί να τα κατάφερναν.
Μιλάμε για πεντάωρη κατάδυση.
Σωστά.
Που σημαίνει ότι θα χρειάζονταν ενισχυτικές ενέσεις στη διαδρομή.
Είναι και το πρόβλημα με το σάλιο.
Ακόμα κι αν αντέξουν οι μάσκες, μπορεί να πάθουν αναρρόφηση.
Το όλο εγχείρημα είναι τρελό. Δεν ξέρω καν γιατί το λέω.
Επειδή ήδη πέθανε ένας.
Και τα παιδιά δεν έχουν πολύ χρόνο ακόμα.
Χάρι.
Αν δεν κάνουμε τίποτα, θα τα βγάλουμε έξω νεκρά ούτως ή άλλως.
Αν πεθάνουν στη διαδρομή,
θα έχουμε προσπαθήσει, έστω.
Ναρκωμένα;
Πόσο ναρκωμένα;
Τελείως. Αναισθητοποιημένα.
Είναι ο μόνος τρόπος να τα βγάλουμε.
Θα πρέπει να είναι αδρανή. Τελείως ακίνητα.
Θα τα βγάλουμε έξω σαν πακέτα.
Κι εσύ είσαι αναισθησιολόγος;
Ναι. Ναι, είμαι.
Μην το γράψεις αυτό.
Πόσο ασφαλής είναι η διαδικασία;
Δεν μπορώ να απαντήσω,
επειδή δεν το έχω ξανακάνει.
Απ' όσο ξέρω, κανείς δεν το έχει ξανακάνει.
Θεωρητικά, θα μπορούσε να πετύχει.
Μιλάμε, όμως, για χορήγηση αναισθητικών
σε συνθήκες που δεν μπορούμε να προσδιορίσουμε.
Αν η δόση είναι μεγάλη, μπορεί να πάψουν να αναπνέουν.
Αν είναι μικρή,
μπορεί να ξυπνήσουν κάτω από το νερό.
Μπορεί να πνιγούν.
Άρα αναμένεις απώλειες;
Ναι, αναμένω απώλειες.
Υπουργέ, εδώ!
Κυβερνήτη!
Έρχεται ο υπουργός.
Κυβερνήτη, εδώ! Κύριε!
Η επιχείρηση διάσωσης των παιδιών έχει το πράσινο φως.
Μάλιστα.
Σας εύχομαι καλή επιτυχία.
Να μη μάθει κανείς
για τη...
Για τη μέθοδο που προτείνετε.
Ούτε καν οι γονείς.
Κάντε ό,τι καλύτερο.
Κι αν αποτύχουμε,
θα αναλάβω αποκλειστικά την ευθύνη.
Εντάξει.
ΜΕΡΑ 16η ΚΥΡΙΑΚΗ 8 ΙΟΥΛΙΟΥ
Η συνεισφορά σας είναι καθοριστικής σημασίας.
Όσο πιο γρήγορα μπορέσουμε να εκτρέψουμε τα ύδατα πριν ξαναρχίσουν οι βροχές,
τόσο περισσότερο χρόνο θα κερδίσουμε για τα παιδιά.
Μας λένε ότι τα φράγματα κάνουν δουλειά.
Δίνουν τη δυνατότητα στους δύτες να φτάσουν στα παιδιά.
Αν δεν προλάβουμε,
τα παιδιά θα πνιγούν όταν θα ξαναπιάσει βροχή.
...κι όσοι δεν συμμετέχουν στην επιχείρηση παρακαλούνται να φύγουν από την περιοχή.
Προσοχή, παρακαλώ.
Όλα τα ΜΜΕ κι όσοι δεν συμμετέχουν στην επιχείρηση
παρακαλούνται να φύγουν από την περιοχή.
Τι συμβαίνει;
Απομακρύνουν όλους τους δημοσιογράφους, τους ρεπόρτερ των τηλεοπτικών σταθμών.
Για να μη δουν τα πτώματα να βγαίνουν.
Με συγχωρείτε.
Συγγνώμη, δεν καταλαβαίνω.
Για σας και τα παιδιά. Από τη μαμά του Τσάι. Μπουαχόμ.
-Μπουαχόμ; -Ναι.
Ευλογημένα από τον άγιο.
Εντάξει. Τζον.
Ευχαριστώ.
Ορίστε. Για καλή τύχη.
-Δεν πιστεύω στην τύχη. -Πάρ' το, μας βλέπει. Έλα.
Λοιπόν, θα πρέπει να τους κάνουμε
επαναλαμβανόμενες ενέσεις κεταμίνης στη διαδρομή.
Θα τους δώσουμε κετ;
Ναι.
Η βελόνα θα πρέπει να τρυπήσει τη στολή
και να εισχωρήσει στον μηρό εδώ ή εδώ.
Κάθε δόση θα πρέπει να διαρκεί περίπου μισή ώρα.
Κρατάτε έτσι τη βελόνα σε αυτήν τη θέση.
Πιέζετε και τραβάτε.
Είναι αρκετά απλό.
Αν ξυπνήσει κάποιος,
θα πρέπει να του κάνετε ένεση αμέσως. Εντάξει;
Αφεντικό.
Μπράβο, Τζας.
Ξαναπροσπάθησε.
Καλή τύχη.
Καλή τύχη σε όλους μας.
-Τζον. -Λοχαγέ.
Προσεύχομαι στο πνεύμα που προστατεύει το δάσος,
εκ μέρους των 13 παιδιών, να τα συγχωρέσει.
Αν σε προσέβαλαν ακούσια ή με τη θέλησή τους,
ζητώ συγγνώμη από το πνεύμα που προστατεύει το δάσος,
αλλά κι απ' όλα τα πνεύματα παντού.
Όλοι όσοι είμαστε εδώ παρόντες, προσευχόμαστε
για τα 13 αγόρια
να βγουν έξω σώα και ασφαλή.
ΘΑΛΑΜΟΣ 5 1250 ΜΕΤΡΑ ΑΠΟ ΤΗΝ ΕΙΣΟΔΟ
Θάλαμος 5, μάγκες.
Οι βατραχάνθρωποι πέρασαν καλώδιο κι έβαλαν φώτα εδώ.
Περίπου στη μέση της διαδρομής.
Αυτές είναι έξτρα φιάλες που έφεραν οι βατραχάνθρωποι για τα παιδιά.
Έγινε.
-Τζος, εσύ κι ο Κόνορ περιμένετε εδώ. -Εντάξει, ναι.
Εντάξει. Σταματάω εδώ.
Όταν το πρώτο παιδί περάσει από τη μακρά σήραγγα, κολυμπάω και σας ενημερώνω.
Αν δεν πιάσει όλο αυτό,
να το ξέρουμε πριν βγάλουμε κι άλλα παιδιά έξω.
Κι αν πιάσει;
-Συνεχίζουμε. -Εντάξει.
Πακέτα είναι. Εμείς είμαστε απλώς οι διανομείς.
Σωστά.
Εντάξει, μάγκες. Πάμε.
Ναι. Φύγαμε.
Καλή τύχη.
Καλή τύχη, Χάρι.
Θα τσούξει λίγο.
Έφτασε η μέρα.
Θ' αρχίσουμε να βγάζουμε έξω τα παιδιά. Θα πάρουμε τέσσερα.
Θ' αρχίσουν να τα βγάζουν σήμερα. Μπορούν να πάρουν τέσσερα.
Θα μας βγάλουν έξω.
Από τη μαμά σου.
Με την ευλογία του Κρούμπα.
-Δρ Καρν. -Ναι.
Ο δρ Χάρις, ο δρ Καρν.
-Γεια σας. -Γεια.
-Δρ Χάρι. -Δρ Καρν.
Γιατρέ,
θέλω να ξέρεις τι είναι αυτό που έχουμε κατά νου.
Για σένα.
Ποιος θα πάει πρώτος;
Τσάι.
Αρμ.
Άατ. Πουμ.
Τσάι, πήγαινε πρώτος.
Δώσ' του την.
Βάλε μέσα το πιγούνι.
-Με τίποτα. Όχι. -Όχι;
Δεν θα κλείσει αεροστεγώς.
Θα σου φέρουμε καλύτερη μάσκα.
Θα φέρουν μάσκα στα μέτρα σου.
-Σήμερα; -Ίσως αύριο.
Όλα θα πάνε καλά.
Το υπόσχομαι.
Είσαι μάγκας.
Ντετσά, πήγαινε εσύ.
Σου κάνει.
Άνοιξε το στόμα, Ντετσά.
Σήκωσε τα χέρια.
Γύρνα απ' την άλλη.
Θα 'σαι σπίτι σύντομα.
Δένει τα χέρια του Ντετσά.
Όλα θα πάνε καλά.
Να μη δουν τ' αγόρια. Ας μην τα τρομάξουμε με τις βελόνες.
Έλα, προχώρα.
Κάντε πίσω. Γυρίστε από την άλλη.
Ο τυχερός πρώτος πελάτης.
Εμπρός. Πρόσεχε πού πατάς.
Καλώς όρισες στο ιατρείο μου.
Εγώ είμαι ο Χάρι.
Κι εσύ είσαι ένα πολύ γενναίο παιδί. Είσαι ο πρώτος.
Και τυχερός, γιατί θα σε πάρει ο Τζέισον.
Είναι ο καλύτερος δύτης στον κόσμο.
Θες να σου πω τι γίνεται στο Μουντιάλ;
Λοιπόν, μάντεψε. Αποκλείστηκε η Βραζιλία.
Παίζεις ποδόσφαιρο και ξέρεις. Ποιος το περίμενε, ε;
Η Βραζιλία;
Μάντεψε ποιος την απέκλεισε. Το Βέλγιο.
Έχουν γίνει άνω-κάτω. Άκου το Βέλγιο...
Θα σε πάρουμε από δω
για να δεις τα ματς που απομένουν.
Είσαι σκληροτράχηλος;
Αυτή δεν την ένιωσες.
Ήρεμα, έτσι; Ήρεμα.
Άντε, μην κοιτάτε.
Εφάρμοσε στο πιγούνι.
-Εντάξει. Τον παίρνεις; -Ναι. Ωραία.
Εντάξει. Γείρ' τον πίσω.
Εντάξει. Πίσω το κεφάλι του.
Αυτό ήταν.
-Ωραία. -Ναι.
-Αργά. -Ωραία.
Τράβα το πίσω αυτό.
-Έλεγξε την αναπνοή του. -Εντάξει.
Μια χαρά.
Εντάξει.
Αναπνέει μια χαρά.
Καταπληκτικά.
Δεν περίμενες να πιάσει;
Ούτ' εγώ.
Εντάξει. Την κάνω.
Καλή τύχη.
Είσαι τυχερός, γιατί τον βλέπεις αυτόν;
Είναι ο Τζον. Αυτός θα σε βγάλει έξω, και είναι ο καλύτερος δύτης
σε όλον τον κόσμο.
Ξέρω ότι περνάς ωραία εδώ, αλλά μάντεψε.
Στο Μουντιάλ γίνεται χαμός. Το Βέλγιο απέκλεισε τη Βραζιλία.
-Χάρι, του έκανες την ένεση; -Φτου!
Είχαμε πει να περιμένουμε μέχρι να μας πει ο Τζέισον.
Ναι. Του έδωσα την ατροπίνη. Πρέπει να συνεχίσω τώρα.
Κανένα πρόβλημα.
Ναι. Συνέχισε. Μη σταματάς. Ας μη ρισκάρουμε να ξυπνήσει.
Όχι κι άσχημα, ε;
-Συγγνώμη, ρε φίλε. -Δεν πειράζει.
Μια χαρά.
Κίετ, ξέρεις πώς λένε τον μικρό;
-Αρμ. -Αρμ;
Είναι ο αρχηγός της ομάδας.
Εντάξει.
Το κόλπο πιάνει.
Χριστέ μου.
Ναι, μια χαρά.
Τα λέμε έξω.
-Ναι. -Ναι.
Καλή τύχη, Κρις.
ΘΑΛΑΜΟΣ 5 1250 ΜΕΤΡΑ ΑΠΟ ΤΗΝ ΕΙΣΟΔΟ
-Εντάξει ο Τζέισον; -Ο Τζέισον πέρασε.
Ωραία.
-Με προσοχή. -Εντάξει.
Ήρεμα.
-Αργά. -Εντάξει.
-Αργά. -Νέα φιάλη.
Θα του δώσω άλλη μία δόση.
Εντάξει. Τον κρατάω.
-Τη βγάζω. -Εντάξει.
Είναι καλά;
-Μια χαρά είναι ο μικρός. -Ας τον κουβαλήσουμε.
Εντάξει. Πρόσεχε πού πατάς.
-Ευχαριστώ. -Ναι.
-Προσοχή. -Ναι.
Γυρίστε τον στο πλάι.
Εντάξει.
Ένα, δύο, τρία. Τον γυρνάμε.
Όχι, δεν αναπνέει.
Όχι, καλά είναι. Παίρνει ανάσες.
Εντάξει. Ναι. Πάμε πάλι.
-Ναι. -Αργά.
Γαμώτο! Δεν αναπνέει.
Βγάλτε του τη μάσκα.
-Βγάλτε του τη μάσκα. -Ήρεμα.
Ήρεμα.
Έτσι. Βγάλτε του τη μάσκα.
Εντάξει. Λίγο ακόμα.
Για να δω.
Εντάξει.
Πάρε ανάσα.
Εντάξει, αναπνέει.
Αλλά όποτε τον ρίχνω στο νερό, σταματάει.
-Καλά είσαι; -Ναι. Εντάξει.
-Βάλτε του τη μάσκα. -Εντάξει.
Εντάξει. Σταθερά.
Τζον, είσαι καλά;
Ναι, καλά είμαι. Δώστε μου ένα λεπτάκι.
-Συνεχίζει να αναπνέει καλά; -Ναι.
Εντάξει.
Φέρτε τον εδώ.
Εντάξει.
Έλα, Αρμ. Απαλά.
Ναι, καλά είναι.
Ωραία.
-Ευχαριστώ, παιδιά. -Να 'σαι καλά.
ΘΑΛΑΜΟΣ 3 ΧΡΟΝΟΣ ΠΑΡΕΛΕΥΣΗΣ: 5 ΩΡΕΣ 30 ΛΕΠΤΑ
Εντάξει, πάμε!
Προσέχετε το κεφάλι!
Έτοιμοι να τον σηκώσουμε;
-Ένα, δύο, τρία. -Πιο γρήγορα.
Απαλά.
Πώς είναι;
Αναπνέει ακόμα.
Προσέχετε το κεφάλι του.
Έρχεται το οξυγόνο.
-Είμαστε έτοιμοι. -Ρηχές ανάσες.
Εντάξει.
Πάμε!
Τα βιομετρικά του είναι σταθερά.
Απαλά και ήρεμα.
Ήρεμα, παιδιά.
Απαλά και ήρεμα.
Βγάλτε τον έξω.
ΘΑΛΑΜΟΣ 1: ΧΡΟΝΟΣ ΠΑΡΕΛΕΥΣΗΣ: 7 ΩΡΕΣ 30 ΛΕΠΤΑ
Ένα παιδί βγαίνει έξω!
Ο κυβερνήτης μού είπε να σας μεταφέρω ότι η επιχείρηση εξελίσσεται ομαλά.
Γιατί δεν μας δίνετε ονόματα;
Λυπάμαι, μα δεν μπορώ να αποκαλύψω τα στοιχεία του.
Ξέρω πόσο δύσκολο είναι για όλους σας,
αλλά μόλις ολοκληρωθεί η επιχείρηση, θα ενημερωθείτε πρώτοι.
Γιατί μας το κρατάτε κρυφό;
ΑΣΘΕΝΟΦΟΡΟ
Εντάξει.
Είμαστε έτοιμοι.
Ναι, όλα εντάξει.
Ορίστε.
Με προσοχή.
-Τζον. -Τζέισον.
Είσαι καλά;
Ναι, ήταν...
Ήταν ζόρικα.
Γεια σου, Τζον.
-Τζον; -Ναι;
-Είσαι καλά; -Ναι.
Απλώς, το παιδί που μετέφερα, ο Αρμ,
σταμάτησε να αναπνέει προς στιγμήν.
Νόμιζα πως...
Αλλά, όχι. Μια χαρά είναι.
Συγχαρητήρια, Κρις. Δεν είναι εύκολο.
Ευχαριστώ, Τζον.
Νοσοκόμε;
-Τι έγινε; -Τέσσερα στα τέσσερα, γιατρέ.
-Τέσσερα τι; -Όλα τα παιδιά είναι καλά.
Συγχαρητήρια.
Ναι.
Πληροφορούμαστε ότι μια ομάδα κορυφαίων δυτών προσπαθεί να οδηγήσει τα παιδιά
με μια βουτιά τριών χιλιομέτρων προς την ασφάλεια.
"Βουτιά προς την ασφάλεια". Καλό!
...για τη φύση του σχεδίου τους.
Σήμερα το πρωί, υπήρξε μια σημαντική...
Έχεις καμιά γκοφρέτα;
-Όχι. -Τι έχεις;
-Τις έφαγα όλες. -Αλήτη.
...μετεγκαταστάθηκαν για να ανοίξει χώρος
για αναγκαίο στρατιωτικό προσωπικό και εθελοντές.
Η επιχείρηση διάσωσης καλύπτεται από ένα πέπλο...
Χθες έλεγαν ότι αν βγάλουμε έξω ένα αγόρι θα είμαστε ήρωες.
Τώρα, αν βγάλουμε έστω κι ένα νεκρό...
Ναι.
ΖΩΝΤΑΝΗ ΜΕΤΑΔΟΣΗ ΡΑΪΤΙΑ ΜΠΑΝΓΚΤΟΥΝΓΚ
ΜΕΡΑ 17η ΔΕΥΤΕΡΑ 9 ΙΟΥΛΙΟΥ
Φιάλες οξυγόνου είναι στρατηγικά τοποθετημένες κατά μήκος της διαδρομής.
Στη χθεσινή επιχείρηση διάσωσης, χρησιμοποιήθηκαν όλες.
Ο κυβερνήτης της επαρχίας Τσιανγκ Ράι το αποκάλεσε "Μάχη με το Νερό".
Η τοπική πρόγνωση μιλά για έντονες βροχοπτώσεις.
Μη φοβάσαι, Ριτ. Ξέρεις γιατί; Σου έτυχε ο καλύτερος δύτης.
Έτοιμος; Κοίτα ψηλά.
Έτσι μπράβο. Βλέπεις; Τελείωσε.
Τελείωσε.
Αυτό ήταν. Μπράβο σου.
Με λένε Ντιου.
Εμένα Ρικ.
Φέρτε κι άλλους σωλήνες!
Δεν υπάρχουν άλλοι!
Ο τελευταίος ήταν;
Ζητήσαμε κι άλλους από την Μπανγκόκ.
Θέλετε κι άλλους σωλήνες;
Σωλήνας.
-Ναι, καλά είναι. -Εντάξει.
Το έκτο είναι στο φορείο.
Πληροφορούμαστε ότι πέντε παιδιά βγήκαν από το σπήλαιο σήμερα.
Σύμφωνα με το δελτίο καιρού, αναμένονται έντονες βροχοπτώσεις.
Η περίοδος των μουσώνων πλησιάζει γρήγορα.
-Ναι, ρε φίλε! -Ναι!
Μάσκα για τον Τσάι. Έφτασε από την Μπανγκόκ.
Εντάξει.
Όχι.
-Λες να ταιριάζει; -Το καλό που της θέλω. Είναι πιο μικρή.
Κάθισε, Μπας.
Ευχαριστώ.
Τι κάνετε εδώ; Στήστε το έτσι.
Πέφτει πολύ νερό.
ΜΕΡΑ 18η ΤΡΙΤΗ 10 ΙΟΥΛΙΟΥ
-Η στάθμη του νερού θα 'χει ανέβει μέσα. -Σίγουρα.
-Θα μπορούμε να περάσουμε, όμως, έτσι; -Δεν ξέρω.
Θα βουτήξουμε και θα δούμε.
Εξαρτάται, Τζέισον.
Είχαμε βουτήξει με τον Ρικ όταν ήταν γεμάτη νερό και ζοριστήκαμε πολύ.
Ελάτε. Δεν θα σταματήσουμε τώρα.
Αν θες να πεθάνεις στη σπηλιά, δικαίωμά σου Τζέισον.
Εγώ αν δεν είμαι σίγουρος ότι μπορώ να βγω, δεν μπαίνω.
Γρήγορα.
Δεν σταματάει η βροχή. Θέλουμε κι άλλα σακιά.
Ακούστε όλοι, υπάρχουν τρία ρήγματα στα βράχια ανατολικά.
Εντάξει. Είναι εφικτό.
-Να βιαστούμε, όμως. -Πάμε, μάγκες.
Εντάξει, Χάρι.
Θα βγουν όλοι σήμερα. Θα κάνουμε όσο πιο γρήγορα μπορούμε.
Εντάξει.
-Όχι. Βλέπεις το κενό; Δεν ασφαλίζει. -Ναι, παλαντζάρει.
Ας βγάλουμε τους άλλους έξω και το σκεφτόμαστε. Ναι;
Καλά, δώσ' τη σ' εμένα. Ροζ. Μ' αρέσει.
Εντάξει. Ποιος έχει σειρά.
Δεν ξέρω κολύμπι.
Θα βγούμε ζωντανοί;
Μη φοβάσαι. Πρέπει να τους εμπιστευτούμε.
Εντάξει.
Εντάξει. Γύρνα από την άλλη.
Ποιον έχουμε εδώ;
-Τον Πρεμ. -Πρεμ.
Έλα δω, Πρεμ. Άντε να σε βγάλουμε έξω.
Τελευταίοι μείναμε;
Θα σε βγάλει έξω ο Κρις.
Ξέρεις, ο Κρις είναι ο καλύτερος δύτης του κόσμου.
Εγώ είμαι αυτός.
Πρεμ, ξέρεις τι πρέπει να κάνεις. Το έχεις δει.
Κοίτα πάνω. Έτοιμος;
Εντάξει. Ναι.
Φύγατε.
Εντάξει. Άλλο ένα τσίμπημα.
Πού θες να βλέπεις; Πάνω ή κάτω;
Πάνω.
Έτσι μπράβο. Δεν πόνεσες καθόλου.
Θα σε πάμε σπίτι. Ίσως προλάβεις και το βραδινό.
Καλύτερα δεν γίνεται. Αν τη σφίξω κι άλλο, θα φύγει το λάστιχο.
-Είναι ακόμα χαλαρή. -Δεν προλαβαίνουμε. Το νερό ανεβαίνει.
Αν δεν τον βγάλουμε έξω τώρα, δεν θα τον βγάλουμε ποτέ.
Θα προσέχω να μην κουνιέται. Θα την κρατάω αν χρειαστεί.
Εσύ αποφασίζεις.
Θα πηγαίνω αργά. Γι' αυτό περιμένετε μέχρι να στείλετε τον επόμενο.
Τα παιδιά; Βγήκαν έξω με ασφάλεια;
Το ελπίζουμε. Σειρά σου τώρα.
Δεν είναι βαρύτερος απ' τα παιδιά.
Θα έρχομαι πίσω σου.
Όχι πολύ κοντά.
Τα λέμε στην παμπ.
-Εντάξει. Μάλλον ήρθε η σειρά μας. -Πηγαίνετε εσείς. Ακολουθούμε.
Ναι. Και να θυμάστε,
τα ρεύματα είναι πολύ πιο δυνατά από πριν.
-Το νερό είναι... Ξέρετε. -Ναι.
Ο χρόνος κυλά,
αυξάνοντας την πίεση στην ομάδα διάσωσης.
Λόγω της έντονης βροχής, υπάρχει φόβος το νερό να εισέλθει στη σπηλιά
πιο γρήγορα απ' όσο οι εθελοντές το εκτρέπουν από το βουνό.
Ναι, άλλο ένα.
Κανείς;
Είναι κανείς εδώ;
Εμπρός. Ψηλά το κεφάλι του.
Ετοιμαστείτε για το επόμενο.
Στις θέσεις σας για το 11ο.
Εντάξει, Τζέισον. Τον πήρα.
Εντάξει; Τρία, δύο...
Καλά είναι.
Με προσοχή, παιδιά.
Έχουμε οπτική επαφή.
Κρις.
Ρικ.
Χαίρομαι που σε βλέπω.
Δεν ήξερα αν θα μπορούσε κάποιος...
Είναι ζωντανός;
-Ναι. -Ναι;
Ναι, ζωντανός είναι.
Έχασα το σχοινί προηγουμένως.
Βρήκα ένα καλώδιο και το ακολούθησα εδώ.
-Δεν ξέρω πού είμαι. -Είσαι ακόμα στον Θάλαμο 4.
Μπράβο σου.
Κράτα τον ανάσκελα.
Θα τα καταφέρεις. Περίμενε τον Χάρι. Έρχεται τώρα.
-Πες του να ρίξει μια ματιά, εντάξει; -Ναι.
Η μόνη σου έγνοια είναι αυτό το παιδί. Θα σας βγάλουμε έξω.
-Γι' αυτό, ετοιμάσου. -Ναι, εντάξει.
Φόρα του τη μάσκα και κάνε ό,τι σου πει ο Χάρι.
Το 'πιασες;
Τα λέμε στην άλλη πλευρά.
Πού είναι ο Κρις;
-Παραμένει στον Θάλαμο 4. -Εντάξει.
-Ο προπονητής αναπνέει. -Εντάξει.
-Καλά είναι. -Εντάξει.
Με το μαλακό.
Φαίνεται μια χαρά.
Πώς τα πάει ο Κρις;
Ζορίζεται λιγάκι.
Του είπα να περιμένει τον Χάρι.
Κρις;
Ναι.
Τι έγινε;
Έχασα το σχοινί.
-Είναι καλά το παιδί; -Έτσι νομίζω. Ρίξ' του μια ματιά.
-Του έκανες κι άλλη ένεση; -Ναι, του έκανα πριν από μία ώρα.
-Ας του κάνουμε ακόμα μία. -Εντάξει.
Μήπως θέλεις να αναλάβω εγώ από δω και πέρα;
Όχι. Είναι δική μου ευθύνη.
Έχει τη στροφή μετά.
Ναι, ο Ρικ είπε...
Μου είπε να κάνω ό,τι μου πεις, οπότε...
Έβγαλες το πιο δύσκολο κομμάτι.
Άσε το τελευταίο σ' εμένα.
Έτσι, θα λέω πως ήμουν κι εγώ διασώστης.
Ο Ρικ είπε να κάνουμε το καλύτερο για το παιδί.
Νομίζω πως αυτό είναι το καλύτερο.
-Εντάξει; -Ναι, εντάξει.
Η αντλία σταματάει!
Τη χάσαμε!
Έλα, Κρις. Άντε.
Χάρι!
-Είναι καλά το παιδί; -Ναι, μια χαρά.
-Κι ο Κρις; -Έρχεται πίσω μου.
Ρικ.
Πάω να πάρω τις μπουκάλες μου και βουτάω να δω τι κάνει.
Θα έρθει.
Μπράβο, Κρις!
-Συγχαρητήρια. -Ευχαριστώ.
-Το αγόρι μου, είναι... -Ζωντανό.
Τα καταφέραμε, μάγκες!
-Κρις, όλα καλά; -Ναι.
Δεν έχουν βγει ακόμα όλοι.
Βγείτε όλοι έξω!
Οι αντλίες σκάνε!
Πιτσάι!
Χαίρομαι που σε βλέπω.
Εντάξει.
Μπράβο, παιδιά.
Μπράβο, παππού.
Συγχαρητήρια.
-Ευχαριστώ, Ρικ. -Να 'σαι καλά, λοχαγέ.
-Συγχαρητήρια, λοχαγέ. -Τζον.
-Μπράβο, παιδιά. -Ευχαριστούμε.
-Σπουδαία δουλειά. -Μπράβο.
-Ευχαριστούμε πολύ. -Χάρι.
-Φοβερός, φίλε. -Μπράβο, μάγκες.
Παιδιά, συγγνώμη για το σχοινί. Απλώς, όλο...
Ησύχασε.
Τελειώσαμε.
-Τα καταφέραμε. -Όλα εντάξει, Κρις.
Ναι.
Νόμιζα πως θα μου έμενε εκεί μέσα.
Ήρθατε όλοι σας από διάφορα μέρη.
Από τη διπλανή πόλη.
Άλλοι, από διαφορετικές χώρες σε όλον τον κόσμο.
Προσφέρατε τον χρόνο σας, τις ειδικές σας γνώσεις.
Άλλοι, ακόμα και τη σοδειά σας.
Γεια χαρά.
Χωρίς να ζητήσετε αντάλλαγμα.
Ξέρω ότι όλοι σας το κάνατε αυτό
για έναν λόγο.
Την αγάπη σας για τα παιδιά.
Ησύχασε.
Όλα πήγαν καλά.
Σας ευχαριστώ.
Ευχαριστούμε πολύ, παιδιά.
Κυβερνήτη, θα παραιτηθείτε τώρα;
Παρακαλώ.
Εντάξει.
Α, μάλιστα. Ναι.
-Γεια. -Λοιπόν, τα κατάφερες, Χάρι.
Μόλις έμαθε ότι πέθανε ο πατέρας του.
Είναι όλοι εντάξει, κύριε.
Όλοι πλην ενός.
Γεια.
Έλα δω.
Τσάι!
Γεια!
ΣΤΗ ΜΝΗΜΗ ΤΟΥ ΣΑΜΑΝ ΓΚΟΥΝΑΝ
ΚΑΙ ΤΟΥ ΒΑΤΡΑΧΑΝΘΡΩΠΟΥ ΜΠΕΪΡΟΥΤ ΠΑΚΜΠΑΡΑ ΠΟΥ ΑΠΕΒΙΩΣΕ ΑΡΓΟΤΕΡΑ ΑΠΟ ΣΗΨΑΙΜΙΑ
ΛΟΓΩ ΜΟΛΥΝΣΗΣ ΚΑΤΑ ΤΗ ΔΙΑΣΩΣΗ.
ΛΙΓΕΣ ΜΕΡΕΣ ΜΕΤΑ ΤΗ ΔΙΑΣΩΣΗ,
ΤΟ ΣΠΗΛΑΙΟ ΠΛΗΜΜΥΡΙΣΕ ΤΕΛΕΙΩΣ ΚΑΙ ΠΑΡΕΜΕΙΝΕ ΕΤΣΙ ΕΠΙ ΟΚΤΩ ΜΗΝΕΣ.
-Πείτε "τσιζ". -Τσιζ!
ΕΚΤΙΜΑΤΑΙ ΟΤΙ ΟΙ ΕΘΕΛΟΝΤΕΣ ΕΞΕΤΡΕΨΑΝ 56 ΕΚ. ΓΑΛΟΝΙΑ ΝΕΡΟ ΑΠΟ ΤΟ ΣΠΗΛΑΙΟ.
ΟΙ ΑΓΡΟΤΕΣ ΠΟΥ ΥΠΕΣΤΗΣΑΝ ΖΗΜΙΕΣ ΑΠΟΖΗΜΙΩΘΗΚΑΝ ΑΠΟ ΤΗΝ ΚΥΒΕΡΝΗΣΗ.
Ο ΠΡΟΠΟΝΗΤΗΣ ΚΑΙ ΤΡΙΑ ΑΓΟΡΙΑ, ΟΛΟΙ ΧΩΡΙΣ ΧΑΡΤΙΑ,
ΕΛΑΒΑΝ ΥΠΗΚΟΟΤΗΤΑ ΑΠΟ ΤΟ ΚΡΑΤΟΣ ΤΗΣ ΤΑΪΛΑΝΔΗΣ.
ΠΑΝΩ ΑΠΟ 5.000 ΑΝΘΡΩΠΟΙ ΑΠΟ 17 ΧΩΡΕΣ ΣΥΝΕΒΑΛΑΝ ΣΤΙΣ ΠΡΟΣΠΑΘΕΙΕΣ ΔΙΑΣΩΣΗΣ.
Υποτιτλισμός: Φίλιππος Ηρακλειώτης